OpenLLM-France/wikimedia huggingface dataset:
# Pactar amb el gat

Pactar amb el gat és un llargmetratge escrit i dirigit per Joan Marimón Padrosa, estrenat al setembre del 2007, rodat al barri de Gràcia (Barcelona), i interpretat pels actors Alberto Jiménez, Pau Roca, Rose Avalon i Belén Fabra. Ha estat doblada al català.
La pel·lícula és un retrat del barri de Gràcia vist des dels seus terrat i el seu argument parteix del motiu extret dels diaris d'Anaïs Nin que diu: “en una parella domina el que estima menys”.

## Argument

La jove Júlia conviu amb una gata bòrnia i està enamorada d'un veterinari que resulta que és el seu oncle David. Júlia fa tot el possible per estar al costat de David, però aquest té una xicota molt atractiva, Sara. Aparissi estima en secret la Júlia. L'ajuda en el que ella li demana, des d'arreglar un endoll fins a buscar a la gata bòrnia, en el moment en què aquesta es perd. Julia, el seu oncle David i Aparissi comencen una cerca pels terrats del barri. En aquest univers de teulades, els personatges coneixen a diversos personatges pintorescos: un detectiu que busca l'origen d'una alarma, a Consuelo, una dona que conviu amb 65 gats malalts, a uns videoartistes experimentals que viuen a la part alta d'una torre, a unes filipines molt sexys però fugitives de la policia, a Alícia, una neuròtica de sorolls (Violeta Llueca) i també al gat borni pretendent de la gata.

## Repartiment

* Rose Avalon - Júlia
* Alberto Jiménez - David
* Belén Fabra - Sara
* Pau Roca - David
* Edu Soto - Detectiu
* Vicky Peña - Consuelo
* Violeta Llueca - Alícia

## Premis

Obté 10 nominacions als VI Premis Barcelona de Cinema (2007) i el Prix Demon en la Biennal de Cinema Espanyol d'Annecy (2008). Al juny del 2009 l'editorial Octaedre publica el llibre “Pactar amb el gat”, que conté una introducció sobre teoria de guió clàssic, la transcripció del guió del film i un relat de totes les modificacions que ha experimentat el text original des dels assajos amb els actors fins al muntatge final.

## Ambientació

La pel·lícula està ambientada al barri de Gràcia (Barcelona), als carrers entorn de la Plaça de la Virreina. El KOP (Kasal Okupa Prat), conegut com la Capella Sixtina del Grafiti, al Prat de Llobregat, demolit a l'octubre del 2009, és una altra de les localitzacions. Diverses escenes de gats han estat rodades a Badalona.

## Referències

* ↑ Pactar amb el cat a esadir.cat
* ↑ Pactar con el gato a El Mundo, 7 de setembre de 2007
* ↑ Pactar con el gato a Fotogramas
* ↑ El cinema català premia 'El orfanato', El Punt Avui, 6 de desembre de 2007
* ↑ Annecy 2010. Le Parnal
* ↑ Joan Marimón: Una càmera entre teulades i gats, El Periódico, 9 d'agost de 2007
* ↑ Pactar con el gato, Gara, 7 de setembre de 2007
# Solà de Roca

El Solà de Roca és una solana del terme municipal de Castell de Mur, dins de l'antic terme de Mur, al Pallars Jussà. Es troba en territori de l'antiga caseria de les Esplugues.
Està situat al vessant oriental de Purredons, a ponent de la Rutgera. Queda també a ponent de la vila de Guàrdia de Noguera.

## Enllaços externs

* Institut Cartogràfic de Catalunya
# Eleccions legislatives daneses de 1913

Les eleccions legislatives daneses de 1913 se celebraren el 20 de maig de 1913. El més votat fou el Venstre, qui formà govern amb Det Radikale Venstre dirigit per Carl Theodor Zahle.
| Partit | Líder | Vots | Escons | +/- |
| Venstre | | 103,917 | 44 | -13 |
| Socialdemokratiet | | 107,365 | 32 | +8 |
| Det Radikale Venstre | | 67,903 | 31 | +11 |
| Højre | | 81,404 | 7 | -6 |
| Total | Total | | 114 | |
| Participació | Participació | | | |
| Font | Font | | | |

## Referències

* ↑ Hatting, Jørgen (1950). "Valgdeltagelsen efter 1866". in Fabricius, K., Frisch, H., Hjelholt, H., Mackeprang, M. & Møller, A. (eds.) Den Danske Rigsdag 1849-1949 bind III - Rigsdagen og folket. Copenhagen: J. H. Schultz Forlag. p. 119.
# The Londoner

The Londoner fou una publicació en forma de diari publicat per l'Alcaldia de Londres i repartit gratuïtament al Gran Londres
En paraules de l'oficina de l'Alcaldia de Londres, era "un butlletí informatiu per als londinencs de l'Alcaldia de Londres. Proporcionava informació sobre les polítiques i els serveis prestats per l'Autoritat del Gran Londres i els principals problemes que afecten la vida a la capital, i encoratjava la participació en els debats i consultes."
Segons l'informe anual de l'Alcaldia 2005/06 el pressuport per al Londoner fou de £ 2.882.000, dels quals £ 632,000 van venir directament de la GLA.

## Referències

* ↑ «Informe anual 2005/06». Arxivat de l'original el 2006-06-23. [Consulta: 23 juny 2006].
# Partido de San Isidro

El partido de San Isidro és una subdivisió de la província de Buenos Aires, a l'Argentina. La seva capital és San Isidro. Es tracta d'un dels 24 partidos que formen part de la zona coneguda com a Gran Buenos Aires.

## Divisions administratives

El partido de San Isidro està compost per 6 localitats:
| Localitat | Població (2001) |
| Acassuso | 12.842 |
| Béccar | 58.811 |
| Boulogne Sur Mer | 73.496 |
| Martínez | 65.859 |
| San Isidro | 45.190 |
| Villa Adelina | 35.307 |

## Referències

* ↑ «Resultats del cens de 2001 de l'INDEC - Institut Nacional d'Estadística i Censos». Arxivat de l'original el 2007-09-28. [Consulta: 27 juny 2011].
# Anamirta

Anamirta és un gènere de plantes llenyoses enfiladisses, nativa del sud de l'Àsia.

## Taxonomia

* Anamirta cocculus - croca de llevant o anamirta
* Anamirta jucunda Miers (Java)
* Anamirta lemniscata Miers (Java)
* Anamirta lourieri Pierre (Cambodja)
* Anamirta luctuosa Miers (Java)
* Anamirta paniculata (Levant Berry) (Àsia oriental)
* Anamirta populifera Miers (Timor)
* Anamirta pfeiffer (estatus: fòssil)
# Maria Borrico

Maria Borrico va ser una cantaora espanyola. Pareix que aquesta cantaora va ser gitana i que va néixer en San Fernando o Jerez de la Frontera a mitjans del segle xix. Demófilo, en canvi, la situa a l'Illa de San Fernando. És considerada com una de les primeres dones que van cantar per seguiriyas. Es va admetent que va compondre diversos estils flamencs. D'aquests estils s'ha fet cèlebre el que s'empra com cambio o cabal. La lletra atribuïda a Maria Borrico és aquesta:
   "Dice mi compañera
   que no la quiero;
   cuando la miro, la miro a la cara
   yo el sentío pierdo"
Amb aquesta variant —escriu P. Camacho Galindo— li hagués bastat amb cobrir-se de glòria, com es va cobrir, Maria Borrico, ja que el seu cante de remate o cambio va ser triat pels més famosos cantaores contemporánis —Silverio mateix i posteriors. La seguiriya de Maria Borrico ha estat emprada com final o "coda" de la Serrana, Seguiriya i Liviana. Es tracta d'una forma especial de seguiriya que requereix bones qualitats cantaores, a causa del contrast de les seves tonalitats. Es tracta d'una seguiriya primitiva, però de molta qualitat musical. Val a dir que la presencia de la dona ha sigut bàsica en la formació i desenvolupament dels cantes flamencs.

## Referències

* ↑ Galindo, Camacho. Los payos también cantan flamenco, p. 110.
* ARREBOLA SÁNCHEZ, Alfredo. Cantes gitano-andaluces basicos. Servico de publicaciones Universidad de Cádiz: 1987, pp. 44–45
# Spišské Bystré

Spišské Bystré és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1294.
# Eleccions legislatives franceses de 1981

Les eleccions legislatives franceses de 1981 es van dur a terme el 14 i 21 de juny de 1981, després de la dissolució de l'Assemblea Nacional Francesa pel president de la República François Mitterrand el 22 de maig de 1981.

## Resultats

| Partits | Partits | Sigles | Vots (1a volta) | % (1a volta) | Escons (2a volta) |
| | Partit Socialista | PS | 9 077 435 | 36,0 | 266 |
| | Partit Comunista Francès | PCF | 4 065 962 | 16,1 | 44 |
| | Moviment dels Radicals d'Esquerra | MRG | 354 632 | 1,4 | 14 |
| | Divers gauche | DVG | 187 230 | 0.7 | 9 |
| | Total Majoria présidencial (esquerra) | | 13 685 259 | 54,3 | 333 |
| | Reagrupament per la República | RPR | 5 258 328 | 20,9 | 85 |
| | Unió per a la Democràcia Francesa | UDF | 4 835 552 | 19,2 | 62 |
| | Divers droite | DVD | 706 926 | 2,8 | 11 |
| | Total Unió per la nova majoria (dreta) | | 10 800 806 | 42,9 | 158 |
| | Extrema esquerra | | 343 831 | 1,4 | - |
| | Ecologistes | ECO | 271 287 | 1,1 | - |
| | Front Nacional | FN | 90 392 | 0,4 | - |
| | Total | | 25 191 575 | 100 | 491 |
| Abstencions : 29,7% (1a volta); 25,0% (2a volta) ||||||
Portat per la «vague rose», el nou president socialista François Mitterrand va obtenir una majoria aclaparadora (58% dels escons són ocupats per membres del Partit Socialista), però el PCF perd la meitat dels seus diputats. Es formarà un govern de coalició de socialistes, comunistes i radicals dirigit pel primer ministre Pierre Mauroy.

## Composició de l'Assemblea nacional

| Grup | Membres | Afiliats | Total | % |
| Socialista | 265 | 20 | 285 | 58,04 |
| RPR | 79 | 9 | 88 | 17,92 |
| UDF | 51 | 11 | 62 | 12,63 |
| Comunista | 43 | 1 | 44 | 08,96 |
| No inscrits | 12 | - | 12 | 02,44 |
| Total | 450 | 41 | 491 | 100,0 |

## Diputats per la Catalunya del Nord

* 1a Circumscripció – Renée Soum (Partit Socialista)
* 2a Circumscripció – André Tourné (PCF)
# Fontscaldes

Fontscaldes és un poble de l'Alt Camp al terme municipal de Valls. És al nord de la ciutat i al peu del Coll de Lilla. El 2005 tenia 125 habitants. L'església parroquial és dedicada a Sant Simó. El 1188, Alfons I d'Aragó el donà al monestir de Santes Creus.
El descobriment es deu a uns fragments de ceràmica ibèrica pintada, enviats per D. Fidel de Moragas, de Valls, que motivaren la investigació que donà per resultat la troballa del forn. L'any 1920, l'IEC va fer-ne una excavació sota la direcció de Josep Colominas.

## Persones

* Josep Busquets i Òdena (1914-1998), escultor

## Referències

* 1 2 «Fontscaldes». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Informació sobre Valls.
* Institut d'Estudis Vallencs.
* El forn ibèric de Fontscaldes per Josep Colominas Roca i Josep Puig i Cadafalch. Dins: Anuari de l'Institut d'Estudis Catalans 6 (1915-1920), pp. 602-605.
* Interrogants sobre el tàller ibèric de Fontscaldes per Domènec Solé Folch. Part I. Dins: Quaderns de Vilaniu 29 (1996), pp. 109-128.
* Interrogants sobre el tàller ibèric de Fontscaldes per Domènec Solé Folch. Part II. Dins: Quaderns de Vilaniu 32 (1997), pp. 3-28.
# Ilínskoie (Kirjatx)

* Per a altres significats, vegeu «Ilínskoie».
Ilínskoie (en rus: Ильинское) és un poble de l'óblast de Vladímir, a Rússia, segons el cens del 2010 tenia 9 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Heinrich Suter

Heinrich Suter (1848-1922) va ser un matemàtic suís estudiós de la història de les matemàtiques i, sobre tot, de les matemàtiques àrabs antigues.

## Vida i Obra

Suter, fill d'un granger, va romandre a la propietat familiar, compaginant les feines del camp amb els seus estudis secundaris. El 1863 va estar estudiant llatí i grec i l'any següent es va matricular a la universitat de Zúric i a l'Escola Politècnica de Zuric en les quals va rebre classes de Christoffel, Reye i Wolf. Durant una estança a Berlín, on va estudiar amb Weierstrass, Kronecker i Kummer, també va aprofitar per estudiar història i filologia. El 1871 va obtenir el doctorat a la universitat de Zúric, amb una historia de les matemàtiques fins al segle xvi.
Després d'uns nomenaments eventuals de professor als instituts de Schaffhausen i St. Gallen, va ser professor a l'institut d'Aargau (1876-1886) i de Zúric (1886-1918).
Suter és recordat pels seus treballs en història de les matemàtiques i, sobre tot, pel seu treball bio-bibliogràfic sobre els matemàtics àrabs dels segles vuitè a setzè: Die Mathematiker und Astronomen der Araber: und ihre werke. Aquesta obra, que es va convertir en el text estàndard per molts anys, també el va convertir en la màxima autoritat en la transliteració dels noms propis àrabs.

## Referències

* ↑ Ruska, 1923, p. 408-417.
* ↑ Hofmann, 2008, p. Dictionary of Scientific Biography.
* ↑ Smith, 1923, p. 546.
* ↑ King, 1983, p. 62.
* ↑ Smith, 1923, p. xx.

## Bibliografia

* King, David A. «Book Review: Bio-Bibliographies of Muslim Astronomers: Die Mathematiker und Astronomen der Araber und ihre Werke» (en anglès). Journal for the History of Astronomy, Vol. 14, Num. 1, 1983, pàg. 62-63. DOI: 10.1177/002182868301400106. ISSN: 0021-8286.
* Neuenschwander, Erwin. «Switzerland». A: Joseph W. Dauben, Christoph J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 97-108. ISBN 3-7643-6166-2.
* Ruska, Julius «Heinrich Suter» (en alemany). Isis, Vol. 5, Num. 2, 1923, pàg. 409-417. DOI: 10.1086/358165. ISSN: 0021-1753. «Traducció parcial a l'anglès per MacTutor»
* Smith, David Eugene. History of Mathematics (en anglès). Dover Publishing, 1923, p. Reimpressió 1958. ISBN 0-486-20429-4.

## Enllaços externs

* O'Connor, John J.; Robertson, Edmund F. «Heinrich Suter» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Hofmann, J.E. «Suter, Heinrich». Complete Dictionary of Scientific Biography, 2008. [Consulta: 20 gener 2018]. (anglès)
# Sofia Albertina d'Erbach-Erbach

Sofia Albertina d'Erbach-Erbach (en alemany Sophia Albertine von Erbach-Erbach) va néixer a Erbach (Alemanya) el 30 de juliol de 1683 i va morir Eisfeld el 4 de setembre de 1742. Era una noble alemanya, filla del comte Jordi Lluís I (1643-1693) i de la princesa Amàlia Caterina de Waldeck-Eisenberg (1640-1697).
Després de la mort del seu marit el 1724 va fer-se càrrec de la regència en nom del seu fill Ernest Friedrich II encara menor d'edat. Va adoptar mesures d'austeritat per a mitigar la càrrega del deute del país i va reduir considerablement les dimensions de la seva Cort. Això li va permetre reduir gairebé a la meitat els impostos.
Després que el seu fill prengués possessió del govern, ella es va retirar al seu castell de Wittumssitz.

## Marimoni i fills

El 4 de febrer de 1704 es va casar amb Ernest Frederic I de Saxònia-Hildburghausen (1681-1724), fill del duc Ernest III (1655-1715) i de Sofia Enriqueta de Waldeck (1662-1702). Sofia Albertina va ser la responsable de l'educació dels seus fills donat que el seu marit es va dedicar bàsicament a la vida militar fora del país. El matrimoni va tenir deu fills:
* Ernest Lluís (1704-1704)
* Sofia Amàlia (1705-1708)
* Ernest (1707-1707)
* Ernest-Frederic (1707-1745), hereu del ducat de Saxònia-Hildburghausen, casat amb Carolina d'Erbach-Fürstenau (1700-1758).
* Frederic August (1709-1710)
* Lluís Frederic (1710-1759), casat amb Cristiana de Schleswig-Holstein-Pon (1713-1778).
* Elisabet Albertina (1713-1761), casada amb Carles Lluís de Mecklenburg-Strelitz (1708-1752).
* Emmanuel (1715-1718)
* Elisabet (1717-1717)
* Jordi Frederic (1720-1720)

## Bibliografia

* Rudolf Armin Human: Chronik der Stadt Hildburghausen, Hildburghausen, 1886
* Heinrich Ferdinand Schoeppl: Die Herzoge von Sachsen-Altenburg. Bozen, 1917, Neudruck Altenburg, 1992

## Enllaços externs

* Sofia Albertina
# Spišská Nová Ves

Spišská Nová Ves és una ciutat d'Eslovàquia. Es troba a la regió de Košice, és capital del districte de Spišská Nová Ves. La ciutat es troba prop del Parc Nacional del Paradís Eslovac.

## Història

La primera referència escrita de la vila data del 1268.

## Ciutats agermanades

* Youngstown, Estats Units
* Joinville, Brasil
* L'Aigle, França
* Nitra, Eslovàquia
* Havlíčkův Brod, República Txeca
* Kisújszállás, Hongria
* Préveza, Grècia
* Alsfeld, Alemanya
* Clausthal-Zellerfeld, Alemanya
* Grójec, Polònia
# El viejo guitarrista ciego

El viejo guitarrista ciego és un quadre realitzat pel pintor cubista malagueny Pablo Picasso. Aquest quadre va ser pintat el 1903 mitjançant la tècnica d'oli sobre llenç, i les seves mesures són de 121cm d'alt × 92cm d'ample. En l'actualitat es troba a l'Institut d'Art de Chicago, Estats Units. És un dels quadres més característics del Període blau de Picasso.

## Descripció

Aquest quadre mostra la imatge lànguida d'un captaire tocant la guitarra, en el qual predominen els característics tons blaus de l'anomenat Període blau de Picasso. Mitjançant l'ús d'aquestes tonalitats fredes (fins i tot en el color de la pell), accentua la tristesa de l'ancià. Malgrat això, manté la guitarra d'un color marró, com a mostra d'esperança per al captaire, ja que es tracta del seu únic mitjà de subsistència. A més es tracta d'un element de contrast en el quadre, ja que les línies corbes de la guitarra es diferencien molt del cos prim i angulós del vell. Són aquestes característiques allargades les que recorden al manierisme, en concret a l'estil d'El Greco.

## Context

El viejo guitarrista ciego va ser realitzat durant el Període blau de Picasso, que abasta des del suïcidi de l'amic del pintor, Carles Casagemas el 1901, fins al seu establiment a París el 1904, que dona origen al període Rosa de Picasso. Durant aquesta època, Picasso vivia a Barcelona i es dedicava a reflectir en els seus quadres la pobresa (que el mateix havia experimentat fins al 1902), l'aïllament i el pessimisme amb els quals se sentia tan identificat. La ceguesa va passar a ser un tema recurrent al llarg de la seva obra, motivat per la seva por a perdre la vista, com li va ocórrer prèviament al seu pare. Recentment, en el seminari “La época azul: nuevas lecturas a través del estudio técnico” al Museu Picasso (febrer de 2015), es van donar a conèixer una sèrie de nous descobriments sobre aquest quadre del pintor malagueny. Un estudi del quadre realitzat amb llum rasant va revelar una sèrie d'esbossos realitzats pel pintor abans del resultat final. En ells es pot observar la imatge d'una maternitat, que es troba també en una carta de Picasso a Max Jacob. També s'ha revelat un altre quadre sota l'esbós de la maternitat, que mostra una dona que es troba a La Vida. A més d'això, també s'han revelat una sèrie d'alteracions del propi quadre del vell guitarrista cec.

## Referències

* ↑ http://www.slobidka.com/pablo-picasso/67-pablo-picasso-viejo-guitarrista.html
* ↑ http://catalogo.artium.org/dossieres/1/pablo-picasso/obra/pintura/etapa-azul-1901-1904
* ↑ http://www.artic.edu/aic/collections/artwork/28067
* ↑ http://cultural.argenpress.info/2011/01/plastica-el-guitarrista-ciego-de-pablo.html
* ↑ http://www.blogmuseupicassobcn.org/2015/02/la-epoca-azul-de-picasso-mas-de-lo-que-se-ve-a-simple-vista/?lang=es
# Hinckley (Minnesota)

Hinckley és una població dels Estats Units a l'estat de Minnesota. Segons el cens del 2000 tenia 1.291 habitants.

## Demografia

Segons el cens del 2000, Hinckley tenia 1.291 habitants, 551 habitatges, i 332 famílies. La densitat de població era de 175,5 habitants per km².
Dels 551 habitatges en un 33,9% hi vivien nens de menys de 18 anys, en un 39,2% hi vivien parelles casades, en un 17,2% dones solteres, i en un 39,7% no eren unitats familiars. En el 34,5% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,95.
Per edats la població es repartia de la següent manera: un 28,4% tenia menys de 18 anys, un 8,7% entre 18 i 24, un 29% entre 25 i 44, un 19,8% de 45 a 60 i un 14,2% 65 anys o més.
L'edat mediana era de 34 anys. Per cada 100 dones de 18 o més anys hi havia 71,9 homes.
La renda mediana per habitatge era de 29.338 $ i la renda mediana per família de 37.313 $. Els homes tenien una renda mediana de 29.167 $ mentre que les dones 21.375 $. La renda per capita de la població era de 15.537 $. Entorn del 12,5% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hinckley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hinckley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Mai Charoenpura

Mai Charoenpura, en thai: ใหม่ เจริญปุระ (Bangkok, 5 de gener de 1969 -), va ser una cantant i actriu tailandesa.
El seu primer senzill, "Sud Rid Sud Ded", "Kwak Hua Jai", "Siea Jai Dai Yin Mai", "Pae Jai", "Kwam Rak Sud Khob Fa".

## Discografia
### Àlbum d'estudi

* Mai Muan ไม้ม้วน (1989)
* Mai Keed Fai ไม้ขีดไฟ (1990)
* Kwam Lap Sud Khoffa ความลับสุดขอบฟ้า (1992)
* Phee Suea Kab Phayu ผีเสื้อกับพายุ (1994)
* Chiwit Mai ชีวิตใหม่ (1997)
* Plaeng Rid แผลงฤทธิ์ (1998)
* Khon Dieaw Nai Hua Jai คนเดียวในหัวใจ (2002)
* Always Mai Samer Always ใหม่เสมอ (2006)

## Filmografia

* 1987: Nang Nuan
* 2001: The Legend of Suriyothai
* 2008: Memory
* 2009: Meat Grinder
* 2010: Still
* 2011: Mai ka Mam don ka don

## Referències

* ↑ «Thai fever hits City». The Nation (Thailand), 06-08-2007. Arxivat de l'original el 2007-08-24. [Consulta: 7 agost 2007].
* ↑ «'27ปีของใหม่เจริญปุระ'» (en tai). www.komchadluek.net, 22-08-2011.
* ↑ Thai Horror Anthology Wants You To 'Die a Violent Death'. Bloody-disgusting.com. March 9, 2010. Retrieved on 2012-06-23.
* ↑ Mai Charoenpura dans le casting de La légende de Suriyothai (Télérama)
# Henry Chee Dodge

Henry Chee Dodge, Adiitsa'ii (Fort Defiance, Arizona, 1857 – 1947) fou un polític indi nord-americà.
Fill d'un blanc i d'una navaho-jemez, es quedà orfe el 1864 i fou adoptat per una família navaho, però després fou criat per un Agent Indi. El 1884 viatjà a Washington amb una delegació de bruixots navajo i el 1885 fou nomenat cap de la policia navajo, substituint Manuelito, per haver fet de mitjancer en els conflictes entre navajos i blancs pels límits de la reserva. Des d'aleshores va promocionar l'artesania tradicional navajo i la ramaderia. Per això el 1923 fou escollit cap del primer Consell Navajo, càrrec que va ocupar fins al 1928, com a cap dels tradicionalistes, en contra dels assimilacionistes de Jacob C. Morgan. Del 1942 al 1946 fou novament cap del Consell Navajo.
# Helgeandsholmen

Helgeandsholmen és una petita illa del centre d'Estocolm, a Suècia. Forma part de Gamla Stan, la vella ciutat d'Estocolm, i se situa al nord de Stadsholmen, davant del palau reial. El Riksdag, el Parlament suec, és l'únic edifici de l'illa. El nom de Helgeandsholmen es deriva de «Den helige andes holme», que significa «l'illot del Sant Esperit».